**Kjell Nystuens rulleskikarusell utvider tilbudet**  
**For 14. år på rad inviterer Kjell Nystuen og Sørskogbygda IL til høstkarusell på rulleski i Elverum. I år utvides tilbudet med et renn søndag 11. september for å trekke mer langsveisfarende deltakere. Ellers blir det som i fjor sju konkurranser på torsdager med start i Julussdalen 11. august og avslutning i Sørskogbygda 25. september.**Kjell Nystuen har som tidligere år prøvd å forbedre tilbudet med nye traséer og varierte distanser. Årets nyhet er et løp på gang- og sykkelstien nordover fra Jømna. For øvrig går rennene på kjente steder for de som har vært med tidligere år med både sprint, motbakke- og distanserenn. Som i fjor er det lagt opp til en real rulleskimaraton i Våler for å gi et tilbud til distriktets mange turløpere.

Treningskarusellen er et tilbud for alle nivåer. Her kan du delta med det utstyret du har, rulleskøyter eller rulleski, i klassisk eller fri teknikk og med konkurranse- eller treningshjul. Dette er ypperlig trening for alle som trener til skisesongen fra raske skiungdommer til seige veteraner. Og viktigst av alt: Du får uhøytidelig og sosial konkurransetrening utenfor skisesongen.  
  
**Terminliste for Kjell Nystuens rulleskikarusell 2016:**

**Dag: Dato: Kl:    Startsted:                    Distanser:**Tors  11.08 1900 Snippen gård, Julussdalen   5 km  
Tors 18.08  1900   Løvbergsmoen, Elverum       4 og 8 km

Tors 25.08 1900 Jømna 5 og 18 km  
Tors 01.09 1900 Bronka, Våler        5 og 40 km

Søn 11.09 1200    Vestad, Elverum             5 og 10 km

Tors 15.09  1900   Hogstadgrenda, Heradsbygd 3,5 km

Tors 22.09 1900   Statoil/Sætre, Hernes       3,5 km og 7,5 km bakkeløp

Tors 29.09  1800    Statoil/Sætre, Hernes      3,5 km og 7,5 km bakkeløp

**Påmelding:**        På startstedet en halv time før start.  
**Startkontingent:** Kr 50 pr. løp   
**Teknikk/utstyr:**  Valgfritt i alle løp. Hjelm er påbudt!  
**Klasseinndeling:**  Årsklasser fra J/G 12 til 17, K/M 18/19, KS/MS, KV/MV35-39 osv. Trimklasse.

**Premiering:** Karusellpremie ved minst 4 deltakelser. Uttrekkspremier i hvert løp.  
**Mer informasjon:**  Kjell Nystuen - tlf. 62 41 86 11 / mob. 478 58 533

***Vel møtt til nok en rulleskikarusell i Elverum!***